14/01/2021 | Administración LocalMunicipal
Zas
Anuncio das bases de selección de dous peóns brigada de obras (Expte.012021)

ANUNCIO DAS BASES ESPECÍFICAS PARA A SELECCIÓN E CONTRATACIÓN LABORAL TEMPORAL DE DOUS PEÓNS DA BRIGADA MUNICIPAL DE OBRAS E SERVIZOS DO CONCELLO DE ZAS, E A FORMACIÓN DUNHA LISTA DE SUBSTITUCIÓN Pola presente faise pública a resolución de Alcaldía número 2/2021, do 11 de xaneiro, pola que se aproba a convocatoria e as Bases específicas para a selección e contratación laboral temporal de dous peóns da brigada municipal de obras e servizos do concello de Zas, e a formación dunha lista de substitución. Indícaselles ós interesados que teñen un prazo de 8 días naturais a partir da publicación do presente anuncio no BOP para a presentación de solicitudes.1.–Obxecto da convocatoria e modalidade de contrato.1.1. Constitúe o obxecto a presente convocatoria establecer as bases que terán que rexer, no proceso selectivo, de dúas prazas de peón de obras con carácter temporal, adscrita ao departamento de Obras e Servizos do Concello de Zas.1.2. A persoa será contratada baixo a modalidade de contrato temporal de interinidade a xornada completa, en tanto no se proceda á cobertura definitiva da praza. Estas bases incluirán tamén a formación dunha lista de substitución, que se extinguirá, en todo caso, o 31/12/2024.2.–Funcións e características dos postos de traballo. Os peóns de obras realizarán as seguintes funcións: – Operario con tarefas de roza de pistas e zonas verdes, de limpeza e mantemento de espazos públicos, vías públicas, camiños, roteiros de sendeirismo, parques, xardíns, áreas recreativas, instalacións deportivas. – Operario de limpeza viaria, coas tarefas propias deste servizo. – Tractorista con manexo de desbrozadora. – Manexo de vehículos e maquinaria de movementos de terras. – Condutor dos distintos vehículos municipais sempre que esté vixente o permiso correspondente. – Limpeza e mantemento básico do tractor e dos útiles de traballo. – Calquera outra que lle sexa encomendada relacionada co posto.3.–Requisitos.3.1. Os aspirantes que participen na presente convocatoria deberán reunir os seguintes requisitos mínimos: a) Ter nacionalidade española ou algunha outra que, conforme ao disposto no art.52 da Lei 2/2015, do 29 de abril, permita o acceso ao emprego público. b) Ter cumprido os dezaseis anos, e non superar a idade máxima de xubilación. c) Non estar separado mediante expediente disciplinario de calquera das Administracións Públicas ou dos órganos constitucionais ou estatutarios das CCAA, nin en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario ou para exercer funcións similares ás que se desempeñan no caso de persoal laboral, no que fora separado ou inhabilitado. No caso de ser nacional doutro Estado, non atoparse inhabilitado ou en situación equivalente nin haber sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. d) Estar en posesión do certificado de escolaridade, certificado de estudos primarios ou equivalente. e) Posuír a capacidade funcional para o desempeño das tarefas. Non padecer enfermidade nin estar afectado/a por limitación física ou psíquica que sexa incompatible co desempeño das correspondentes funcións. f) Ter ingresado na conta ES73 2080 0083 9130 40002837 a nome do Concello de Zas a taxa por dereitos de exame por importe de TRES (3) € previsto na ordenanza municipal Reguladora da taxa por tramitación de documentos administrativos publicada no Boletín Oficial da Provincia de n.º 241, do 21/12/2011. En ningún caso o ingreso da citada contía suporá a substitución do trámite de presentación de solicitudes. So procederá a devolución do importe satisfeito polo/a aspirante cando por causas non imputables ó suxeito pasivo non teña lugar por parte do Concello a prestación, ou cando os ingresos se declaren indebidos por resolución ou sentenza firme ou se producise unha modificación substancial das bases da convocatoria g) Estar en posesión do permiso de conducir tipo “B”. h) Curso PRL para operadores de vehículos e maquinaria de movemento de terras (mínimo 6 horas). 3.2. Todos os requisitos esixidos no apartado anterior deberán posuílos os aspirantes no día de remate do prazo para a presentación de solicitudes e conservalos, polo menos ata a data do seu nomeamento como persoal laboral, no seu caso. Os aspirantes con discapacidade poderán solicitar as necesidades específicas de adaptación e axuste de tempo e de medios que considere oportunas para participar nas probas selectivas en condicións de igualdade. Para iso farán constar na solicitude o seu tipo de discapacidade e as posibles adaptacións que precisen para participar nas probas selectivas. A adaptación non se outorgará de forma automática, senón unicamente naqueles casos en que a discapacidade garde relación directa coa proba a realizar. Para a súa valoración o Tribunal poderá pedir a documentación acreditativa do grao de discapacidade e as solicitudes serán resoltas polo alcalde.4.–Publicidade. A convocatoria iniciando o proceso selectivo así como as presentes bases, serán obxecto de publicación no Boletín Oficial da Provincia (BOP), na sede electrónica do concello https://sede.concellodezas.org e no taboleiro de anuncios deste Concello. Todas as demais resolucións que se produzan no expediente, serán publicitadas a través da sede electrónica municipal https://sede.concellodezas.org. 5.–Presentación de instancias. No prazo de oito días naturais, a contar do seguinte do anuncio no B. O. P, os interesados en participar no proceso selectivo, dirixirán instancia a Alcaldía-Presidencia, dacordo ao modelo do ANEXO I destas bases. Tales instancias presentáranse no rexistro do Concello ou a través de calquera dos sistemas previstos no art.º 16.4 da Lei 39/2015, do 1 de outubro, do Procedemento administrativo común das administracións públicas. Se a solicitude non se presenta no Rexistro do Concello de Zas (correos, outro rexistro) se deberá remitir ao fax do concello 981751142, ou ben por correo electrónico (correo@concellodezas. org), unha copia da solicitude (anexo I), antes da data de expiración do prazo de presentación de solicitudes. No caso de que o concello non recibira a solicitude orixinal no prazo de dez días desde o remate do prazo de presentación de instancias, entenderase está presentada fora de prazo. Os aspirantes quedan vinculados aos datos que figuren na solicitude e unicamente poderán modificalos no prazo de presentación de instancias. Xunto coa instancia achegaranse os seguintes documentos: a) Fotocopia do DNI. b) Copia da titulación esixida. c) Fotocopia do permiso de condución tipo B. d) Fotocopia do título de Celga 2 ou superior, ou título de galego equivalente (en caso de non acreditalo deberá realizar a proba de galego. e) Fotocopia do título ou diploma de PRL para operadores de vehículos e maquinaria de movemento de terras. f) Fotocopia do xustificante de pagamento da taxa.6.–Admisión de candidatos.6.1. Rematado o prazo de presentación de instancias, o alcalde ditará resolución pola que se aprobará a listaxe provisional de persoas admitidas e excluídas que se fará pública no taboleiro de anuncios da sede electrónica https://sede.concellodezas.org. Dentro dos dez días hábiles seguintes aos desta publicación poderanse emendar as instancias presentadas para os efectos do artigo 68 da Lei 39/2015, do 1 de outubro, do Procedemento administrativo común das administracións públicas. Posteriormente mediante resolución de alcaldía aprobarase a lista definitiva de admitidos e excluídos e procederase á designación dos membros do Tribunal cualificador e convocarase aos aspirantes admitidos sinalando o lugar e data da realización dos exercicios. De non existir persoas aspirantes excluídas, o alcalde elevará a definitiva a listaxe provisional na mesma resolución, designando aos membros do Tribunal cualificador e convocando aos aspirantes admitidos. As reclamacións ou emendas, se as houbese, serán resoltas na resolución pola que se aproba a listaxe definitiva que se publicará do mesmo xeito que a provisional.7.–Designación do Tribunal de selección. Está constituído por: presidente e tres vogais (con voz e voto), así como por un secretario/a que actuará con voz e sen voto. A designación dos membros é a seguinte: Presidente: D. Fidel Otero Pazos, animador deportivo do Concello de Zas. Suplente: Roberto Álvarez Grela, administrativo do Concello de Zas. Secretaria: D.ª Isabel Agra Pose, axente de Emprego e Desenvolvemento Local do Concello de Zas. Suplente: D. Constantino López Baña, administrativo do Concello de Zas. Vocal 1: D. José Manuel González Castiñeira, peón encargado de obras do concello de Zas Suplente vocal 1: D.ª Angel Anibal Tipanguano Butca, educadora familiar do Concello de Zas Vocal 2: D.ª. Gina Elizabeth Kerry Yajamin, traballadora social do Concello de Zas, Suplente vocal 2: D.ª Clara Esperanza Santucci Baradad, Tesoureira accidental do Concello de Zas. Vocal 3: D.ª Antonia Araceli Esteibar Marquillas, responsable do CIM do Concello de Zas Suplente vocal 3: D.ª Alfredo Daniel Arcaya Fez, auxiliar administrativo do Concello de Zas. A constitución do tribunal de selección deberá respectar o establecido no artigo 60 do TREBEP. A pertenza aos órganos de selección será sempre a título individual, non podendo ostentarse esta en representación ou por conta de ninguén. A abstención e recusación dos membros do Tribunal será de conformidade cos artigos 23 e 24 da Lei 40/2015, do 1 de outubro, do Réxime xurídico do sector público. Para a válida constitución do Tribunal, a efectos da celebración de sesións, deliberacións e toma de acordos requirirase a presenza do/a presidente/a e do/a secretario/a ou de quen lles substitúan, e da metade, polo menos, dos seus membros. As decisións se adoptarán por maioría de votos dos membros presentes, resolvendo en caso de empate o voto de calidade do/a presidente/a del Tribunal. O Tribunal de Selección resolverá todas as cuestións derivadas da aplicación das Bases durante o desenvolvemento do proceso selectivo, encontrándose vinculado polo disposto nas Bases.8.–Sistema de selección. A selección realizarase de conformidade co previsto na presente base polo sistema de oposición libre.8.1. Fase de oposición. A oposición constará dun exercicio eliminatorio, de modo que non poderán pasar os aspirantes que non alcanzaran a cualificación mínima esixida. En calquera momento o Tribunal poderá requirir aos opositores para que acrediten a súa personalidade. Os candidatos deberán acudir provistos do DNI, ou no seu defecto, pasaporte ou carné de conducir.1.º exercicio: o exercicio de oposición consistirá en realizar, nun tempo máximo fixado polo tribunal, dun suposto práctico, relacionado coas tarefas do posto obxecto da convocatoria de acordo co nivel e categoría do posto ou ben directamente relacionado cos cometidos a cumprir, que determinará o Tribunal inmediatamente antes de celebrar o exercicio. Os aspirantes serán convocados provistos do seu DNI, en chamamento único e por orde alfabética do primeiro apelido. A non presentación a esta proba no momento de seren chamados comporta que decae automaticamente no seu dereito a participar, e quedará excluído do proceso selectivo. Neste exercicio valorarase de xeito especial a pericia propia do oficio ou labor, e a celeridade na súa execución. Este exercicio será cualificado cunha puntuación de 0 a 20 puntos, sendo eliminados os aspirantes que non acaden un mínimo de 10 puntos. Unha vez efectuada polo Tribunal a valoración da fase de oposición publicarase no taboleiro de anuncios da sede electrónica, indicando lugar e hora da realización da proba de galego, para as persoas que teñan que realizala. Entre a finalización do primeiro exercicio e o comezo da proba de galego, non poderá transcorrer menos de 24 horas.2.º exercicio: proba de galego. Aqueles aspirantes que non presenten certificado que acredite o coñecemento do idioma galego mediante a presentación do correspondente certificado ou título (Celga 2 ou equivalente), terán que realizar unha proba de galego que consistirá nun exercicio escrito tipo test de 10 preguntas. As preguntas contestadas correctamente obterán 1 punto, sendo necesarios 5 puntos para obter a cualificación de APTO. Os non aptos non superarán a fase de oposición.9.–Resultado da selección e presentación de documentación. A puntuación total da fase de oposición será como máximo de 20 puntos. No caso de que exista empate entre varios aspirantes, o desempate realizarase por sorteo. O tribunal non poderá propoñer para o posto de traballo un número superior de aspirantes ao de postos convocados, aínda que co resto de solicitantes aprobados, establecerase unha orde para cubrir as posibles vacantes que puidesen producirse, so válido para a presente convocatoria. O tribunal publicará o resultado provisional (candidatos propostos e lista de substitución) na sede electrónica do Concello de Zas a efectos de posibles reclamacións durante un prazo de dous días hábiles, contados a partir do seguinte ó da publicación na sede. Transcorrido dito prazo o Tribunal contestará as alegacións presentadas e aprobará e publicará a relación definitiva dos candidatos propostos para o posto e a lista de substitución. No caso de que non se presentasen alegacións o Tribunal poderá elevar a definitiva a resolución provisional. En todo caso a relación definitiva será obxecto de nova publicación na sede electrónica. O Tribunal trasladará ao alcalde a lista definitiva. A persoa proposta disporá de dous días hábiles desde a publicación da relación definitiva para presentar a Declaración xurada de non estar separado mediante expediente disciplinario do servizo de calquera das Administracións Públicas, nin estar inhabilitado para o exercicio de funcións públicas por sentencia firme. Unha vez presentada a documentación o Tribunal elevará a Alcaldía a proposta da persoa candidata para a formalización do contrato. De non presentarse o interesado ou non achegar a documentación antes sinalada entenderase que renunciou o posto de traballo e pasará ao último lugar da lista. Neste caso o Tribunal pasará ao seguinte candidato na orde da lista, repetíndose o procedemento anterior de forma sucesiva.10.–Formalización de contrato. Cumpridos os requisitos sinalados, a Alcaldía procederá a formalizar o correspondente contrato coa persoa seleccionada. No momento de formalización do contrato o interesado aportará: 1. Fotocopia da cartilla da S. S. 2. Certificado de n.º de conta bancaria (IBAN). 11.–Formación da lista de substitución. No caso de que por algunha circunstancia o servizo non estivera cuberto, o Concello poderá utilizar unha lista de substitución cos aspirantes aprobados, segundo a orde de puntuación aprobada polo tribunal e de acordo coas seguintes normas: 11.1. Os chamamentos aos aspirantes. O procedemento de chamamento das persoas integrantes da bolsa de emprego efectuarase a través dos servizos municipais, notificándose a través do teléfono sinalado ou ben por correo electrónico facilitado polo interesado na solicitude, que permita a máis rápida posta en coñecemento da proposta e a súa aceptación. Así para garantir a eficacia do procedemento, os interesados/as deberán comunicar ao Concello, baixo a súa responsabilidade, calquera alteración destes datos de contacto, aos efectos de chamamento, que puideran ter producido. Realizarase dúas chamadas telefónicas entre as 9:00 e 15 horas do primeiro día, a diferentes horas. Se non se atopa o interesado no momento do chamamento, reiterarase unha nova chamada no seguinte día hábil entre ás 9:00 e 14:00 horas, en horario diferente ao chamamento realizado no día anterior. De non atoparse novamente ao interesado/a, procederase ao chamamento da seguinte persoa da Bolsa de Emprego Temporal. De non terse producido ningún tipo de resposta polo interesado ao dito chamamento, no prazo máximo anteriormente descrito, aplicaráselle o previsto para rexeitamento do chamamento sen alegación e acreditación da causa xustificada, e polo tanto implicará o seu pase ao último lugar da bolsa. Os/as candidatos/as integrantes da bolsa están obrigados/as a comunicar por escrito mediante rexistro calquera variación do número de teléfono sinalado na solicitude de inscrición, en caso contrario, si foran ilocalizados (non contestar ó teléfono ou devolución de email) daría lugar a súa exclusión da Bolsa de Emprego.11.2. Procedemeno de contratación. Trasladada polos servizos municipais á Alcaldía a proposta do candidato que se debe contratar, ditarase resolución acordando o nomeamento do candidato que ocupe o primeiro lugar da lista. A continuación comunicarase ó interesado por teléfono ou correo a resolución anterior, deixando constancia mediante dilixencia da dita comunicación. No prazo máximo de dous días hábiles desde a comunicación o interesado deberá presentar declaración de non estar separado mediante expediente disciplinario do servizo de calquera das Administracións Públicas, nin estar inhabilitado para o exercicio de funcións públicas por sentencia firme. De non presentarse o interesado ou non achegar a documentación antes sinalada entenderase que renunciou o posto de traballo e pasará ao último lugar da lista. No caso de que o interesado xunte a documentación procederase á formalización do correspondente contrato laboral temporal. No momento de formalización do contrato o interesado aportará: 1. Fotocopia da cartilla da S. S. 2. Certificado de n.º de conta bancaria (IBAN). Unha vez formalizado o contrato se o traballador renuncia a este, será excluído da lista de substitución.11.3. Renuncia. A renuncia a unha oferta sen motivo xustificado implicará que o candidato pase ao último lugar da correspondente bolsa de emprego. Serán causas xustificadas de renuncia a unha oferta, e por tanto non pasará o candidato ao último lugar da lista, quedando na mesma posición da lista como non dispoñible, ata que finalice a situación que motivou a renuncia á oferta, as seguintes: a) estar en período de descanso maternal ou de adopción, acreditado por certificado de nacemento ou Libro de Familia. b) estar en situación de incapacidade temporal, acreditado por certificado médico. c) falecemento ou enfermidade grave de familiar ata segundo grado, acreditado por certificado médico. d) outras causas similares as anteriores debidamente xustificadas (p. e. acreditación de estar traballando no momento do chamamento) A presentación da documentación acreditativa de calquera das anteriores circunstancias efectuarase no prazo de 2 días hábiles a contar dende o seguinte ao da comunicación do chamamento efectuado polo Concello.11.4. Exclusión. Son causas de exclusión da bolsa de emprego as seguintes: a) Ter sido separado do servizo mediante expediente disciplinario sempre que exista unha resolución xudicial definitiva. b) A non superación do período de proba. Non caberá esixir dito período de proba cando o traballador xa desempeñara as mesmas funciones con anterioridade. c) Ter sido despedido polo Concello de Zas. d) Non cumprir cos requisitos de acceso.11.5. Extinción da lista de substitución. A lista de substitución formada como consecuencia do proceso selectivo que regulan estas bases extinguirase en todo caso o 31/12/2024.12.–Normativa aplicable e réxime de recursos. O procedemento regularase polo previsto nas presentes bases e o non previsto nelas polo establecido nas seguintes disposicións: – Texto Refundido da Lei do estatuto básico do empregado público (TREBEP). – Texto Refundido da Lei do estatuto básico dos traballadores.(RDL 2/2015). – Lei 7/1985, do 2 de abril, reguladora das Bases de réxime local. – Texto refundido das disposicións legais vixentes en materia de réxime local, aprobado por Real Decreto lexislativo 781/1986, do 13 de xuño (naquelas disposicións básicas). – Lei 5/1997, do 22 de xullo, da administración local de Galicia. – Lei 2/2015, do 29 de abril, do emprego público de Galicia – RD 364/1995, do 10 de marzo, polo que se aproba o regulamento xeral de ingreso de persoal ao servizo da administración do Estado. Tanto a convocatoria como as bases e demais actos administrativos que se deriven poderán ser impugnados nos casos e nas formas previstos na Lei de réxime xurídico das administracións públicas e do procedemento administrativo común: – Recurso de reposición potestativo no prazo dun mes a partir do día seguinte ao da publicación no Boletín Oficial da Provincia de A Coruña da Resolución de Alcaldía aprobando as bases e a convocatoria. – Recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia ou o Xulgado do domicilio do interesado (a elección deste) no prazo de dous meses a partir do día seguinte ao da publicación no Boletín Oficial da Provincia de A Coruña da Resolución de Alcaldía aprobando as bases e a convocatoria; ou si se interpón recurso de reposición no prazo de dous meses a contar desde o día seguinte ao da notificación da resolución do recurso. Zas, na data da sinatura (11/01/2021). O alcalde D. Manuel Muiño Espasandín ANEXO I MODELO SOLICITUDE PEÓN BRIGADA MUNICIPAL DE OBRAS NOME E APELIDOS ………………………………………………. DNI …………………………… ENDEREZO ……………………………………………………………………………………. C. P. ……………. MUNICIPIO …………………………………. TELÉFONO ……………………. EMAIL …………………………………………… DATA NACEMENTO ……………………………… EXPÓN: – Que tendo coñecemento da convocatoria publicada por este Concello para cubrir, mediante oposición unha praza de peón de obras. – Que reúno todos e cada un dos requisitos esixidos nas bases de convocatoria, que declaro coñecer. – Que xunta coa presente instancia a seguinte documentación (marcar o que corresponda):  Fotocopia do DNI.  Fotocopia do permiso de conducir tipo B.  Fotocopia da titulación esixida.  Fotocopia do Celga 2 ou título de galego equivalente.  Fotocopia do diploma ou certificado do Curso PRL para operadores de vehículos e maquinaria de movemento de terras.  Xustificante de pago da taxa. Con base no exposto, SOLICITA: Que se teña por presentada esta solicitude xunto cos documentos que se acompañan e ser admitido/a á realización das probas selectivas convocadas. Así mesmo, AUTORIZA: Ao tratamento dos meus datos persoais coa finalidade de levar a cabo a selección de persoal, ao rexistro de solicitudes de candidatos, á cualificación de probas e avaliación, á súa exposición no taboleiro de anuncios e na sede electrónica do concello, aos efectos de dar a publicidade esixida as bases específicas para a selección e contratación temporal dun peón de obras do concello de Zas, e a formación dunha lista de substitución. Así mesmo, autorizo a que o Concello de Zas faga uso do meu número de teléfono e email aos efectos das comunicacións, notificacións, avisos relacionados con estas Bases. Zas, __________ de _________________ de ______________ Asdo.: __________ SR. ALCALDE DO CONCELLO DE ZAS